rejauldu/bengali-wikipedia huggingface dataset:
আনাত্তেপে হলো আঙ্কারার চাঙ্কায়া জেলার একটি মহল্লা। আনাতকাবির নির্মাণের আগ্ব যে নামে অঞ্চলটি উল্লেখ করা হতো তা হলো রাসাত্তেপে।   আনাত্তেপে নির্মাণের সময় পাওয়া প্রত্নতাত্ত্বিক বস্তু  রাসাত্তেপে অঞ্চলটির বেশতেপেলার নামে একটি সমাধিস্তূপ এলাকায় অবস্থিত। এখানে আনাতকাবির নির্মাণের সিদ্ধান্ত নেওয়ার পর, নির্মাণ প্রক্রিয়া চলাকালীন উদ্ভূত তুমুলী অপসারণের প্রয়োজনীয়তা দেখা দেয়। পুরাকীর্তি ও জাদুঘর এবং প্রত্নতত্ত্ব জাদুঘরের জেনারেল ডিরেক্টরেটের কাজ ছাড়াও, সেখানে তুর্কি ঐতিহাসিক সোসাইটি দ্বারা খনন করা হয়। আঙ্কারা বিশ্ববিদ্যালয়ের ভাষা, ইতিহাস ও ভূগোল অনুষদের একাডেমিক সদস্য তাহসিন ওজগুচ, তুর্কি ঐতিহাসিক সোসাইটির প্রত্নতাত্ত্বিক মাহমুত আকক ও ইস্তাম্বুল প্রত্নতত্ত্ব জাদুঘরের পরিচালক নেজিহ ফিরাতলির সমন্বয়ে গঠিত একটি প্রতিনিধিদলের তত্ত্বাবধানে সেখানে খনন করা হয়। ১ জুলাই ১৯৪৫ সালে শুরু ও ২০ জুলাই শেষ হয়।Boran, Tunç (2011a). "Anıtkabir'in inşa edildiği Rasattepe'nin tespit edilme süreci ve morfolojik değişimi", İdealkent, 2 (4). Ankara. ss. 148-173. ISSN 1307-9905 (Sayfa: 162)  এটি নির্ধারণ করা হয়েছিল যে নির্মাণ এলাকার দুটি তুমুলী ফ্রিজীয় যুগ থেকে রয়ে গেছে। এর মধ্যে একটি ছিল ৮.৫ মিটার উঁচু, ৫০ মিটার ব্যাসার্ধের একটি স্থাপত্য পাহাড় ও একটি জুনিপার সমাধিমন্দির সহ ২.৫ মিটার x ৩.৫ মিটার আকারের একটি স্মারক সমাধি। অন্যটি ছিল ২ মিটার উঁচু এবং ২০-২৫ মিটার ব্যাস। এই সমাধিস্তূপের ভিতরে ৪.৮০ মি x ৩.৮০ মিটার পরিমাপের একটি পাথরের সমাধিস্থল ছিল। খননকালে কবরখানার ভেতরে কিছু জিনিসপত্র পাওয়া গেছে। খনন করে দেখা গেছে যে অঞ্চলটি ফ্রিজীয় যুগে একটি নেক্রোপলিস এলাকায় ছিল।Boran, Tunç (2011a). "Anıtkabir'in inşa edildiği Rasattepe'nin tespit edilme süreci ve morfolojik değişimi", İdealkent, 2 (4). Ankara. ss. 148-173. ISSN 1307-9905 (Sayfa: 163)  সম্পূর্ণ প্রত্নতাত্ত্বিক গবেষণায় উল্লিখিত ফ্রিজীয় সমাধি থেকে ঐতিহাসিক নিদর্শন ও ঐতিহাসিক নিদর্শনগুলো আনাতোলীয় সভ্যতা জাদুঘরে স্থানান্তরিত করা হয়েছিল। সেগুলো আজও সেখানে প্রদর্শন করা অব্যাহত রয়েছে।   জনসংখ্যা  বছর অনুযায়ী এলাকার জনসংখ্যার তথ্য ২০১৯ ৫,০৫৯ ২০১২ ৫,১৩০ ২০০৭ ৫,১৮১   তথ্যসূত্র   বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:চাঙ্কায়া, আঙ্কারা
কাবুলিওয়ালা রবীন্দ্রনাথ ঠাকুর রচিত একটি ছোটগল্প। এটি ১৮৯২ সালে প্রকাশিত হয়। গল্পে আফগান থেকে আসা এক ফল বিক্রেতার সাথে বাঙালি এক লেখকের ছোটো বাঙালি মেয়ের পরিচয় হয় এবং সে তাকে আফগানে ফেলে আসা মেয়ের মত ভালোবাসে।  গল্প সংক্ষেপ রহমত শেখ একজন আফগানের কাবুল থেকে বাংলায় আগত ফল বিক্রেতা। ফল বিক্রি করতে সে কলকাতায় আসে। সেখানে বাঙালি এক লেখকের ছোটো বাঙালি মেয়ে মিনির সঙ্গে তার ভাব জমে। মিনিকে দেখে কাবুলে ফেলে আসা তার নিজের মেয়ের কথা মনে পড়ে। রহমত একটি বোর্ডিং হাউসে নিজের দেশের লোকেদের সঙ্গে থাকতে শুরু করে এবং তার ব্যবসা চালিয়ে যায়।  একদিন রহমত আফগান থেকে আসা চিঠিতে তার মেয়ের অসুস্থতার খবর পেয়ে সে দেশে ফিরে যাওয়ার সিদ্ধান্ত নেয়। তার টাকার অভাব থাকায় এবং ব্যবসা বাড়ানোর জন্য সে ধারে জিনিস বিক্রি করত। একদিন এক ক্রেতার কাছ থেকে টাকা আদায় করতে গেলে সে তাকে অপমান করে। এতে দুজনের মধ্যে ঝগড়া হয় এবং হাতাহাতি পর্যায়ে পৌঁছে যায়। রহমতকে সে অপমান করতে থাকলে রহমত তাকে ছুরি দিয়ে আঘাত করে।  আদালতে রহমতের উকিল তাকে বাঁচানোর চেষ্টা করেন। কিন্তু রহমত সব কিছু স্বীকার করে নেয়। বিচারক রহমতের সততায় সন্তুষ্ট হয়ে মৃত্যুদণ্ড না দিয়ে তাকে ১০ বছরের সশ্রম কারাদণ্ড প্রদান করেন।  কারাগার থেকে ছাড়া পাওয়ার দিন রহমত মিনির সঙ্গে দেখা করতে যায়। সে দেখে মিনি বড়ো হয়েছে। এখন সে চোদ্দো বছরের মেয়ে। শীঘ্রই তার বিয়ে। মিনি তাকে চিনতে পারে না। রহমত বুঝতে পারে, তার মেয়েও নিশ্চয়ই তাকে ভুলে গিয়েছে। মিনির বাবা মিনির বিয়ের খরচের টাকা থেকে রহমতকে দেশে ফিরে যাওয়ার টাকা দেন আর রহমতের মেয়ের জন্য একটি উপহার পাঠান।  চলচ্চিত্র নির্মাণ  কাবুলিওয়ালা (১৯৫৭-এর চলচ্চিত্র) - তপন সিংহ পরিচালিত ১৯৫৭ সালের ভারতীয় বাংলা ভাষার চলচ্চিত্র। এতে প্রধান চরিত্রে অভিনয় করেন ছবি বিশ্বাস, ঐন্দ্রিলা ঠাকুর, রাধামোহন ভট্টাচার্য।  কাবুলিওয়ালা (১৯৬১-এর চলচ্চিত্র) - বিমল রায় পরিচালিত ১৯৬১ সালেরভারতীয় হিন্দি ভাষার চলচ্চিত্র। এতে প্রধান চরিত্রে অভিনয় করেন বলরাজ সাহানি, উষা কিরণ, সজ্জন, সোনু ও বেবি ফরিদা।  কাবুলিওয়ালা (২০০৬-এর চলচ্চিত্র) - কাজী হায়াৎ পরিচালিত ২০০৬ সালেরবাংলাদেশী বাংলা ভাষার চলচ্চিত্র। এতে প্রধান চরিত্রে অভিনয় করেছেন মান্না, প্রার্থনা ফারদিন দিঘী, সুব্রত বড়ুয়া ও দোয়েল।  কাবুলিওয়ালা (২০২৩-এর চলচ্চিত্র) সুমন ঘোষ পরিচালিত ২০২৩ সালের ভারতীয় বাংলার চলচ্চিত্র। কাবুলিওয়ালা চরিত্রে অভিনয় করেছেন মিঠুন চক্রবর্তী।  তথ্যসূত্র  বহিঃসংযোগ  বিষয়শ্রেণী:১৮৯২-এর ছোটগল্প বিষয়শ্রেণী:রবীন্দ্রনাথ ঠাকুরের ছোটগল্প বিষয়শ্রেণী:ভারতীয় ছোটগল্প বিষয়শ্রেণী:রবীন্দ্রনাথ ঠাকুর রচিত বই বিষয়শ্রেণী:হিন্দুধর্ম ও ইসলাম
শক্তিমান () ছিলো ভারতীয় দূরদর্শন চ্যানেলে প্রচারিত,মুকেশ খান্না প্রযোজিত ও দিবাকর জানি পরিচালিত ডিডি ন্যাশনাল বা দূরদর্শনের মুখ্য তথা ভারতের প্রথম সুপারহিরো  চরিত্র। প্রতি রবিবার ভারতীয় মান সময় অনুসারে দিনে ১২ টায় প্রায় ৪০০ পর্বের এই ধারাবাহিক প্র‌চারিত হওয়া শুরু হয় । ২৭ সেপ্টেম্বর ১৯৯৭ তারিখ থেকে ২৭ মার্চ ২০০৫ পর্যন্ত ডিডি ন্যাশনাল  এটি প্রচারিত হয়েছিল। পরিচয়মূলক পর্ব ২০ সেপ্টেম্বর,১৯৯৭  তারিখে সম্প্রচারিত হয়েছিল। শেষ পর্ব  দিনে ১২ টার পরিবর্তে ৯:৩০ সম্প্রচার করা হয়েছিল। ২০০০ সালে বাংলাদেশে বাংলাদেশ টেলিভিশনে শক্তিমান বাংলা ভাষায়  ডাব করে প্রচার করা হতো যদিও বাংলাদেশ টেলিভিশন নাটকটির ধারাবাহিকতা বজায় রাখেনি। এটি পরে পোগো তে ইংরেজিতে, তরঙ্গ টিভিতে ওড়িয়া ও চুট্টি টিভিতে তামিল ভাষায় সম্প্রচারিত হয়। স্টার উৎসব এ হিন্দিতে  এর পুনঃসম্প্রচার করা হয়েছিল। বর্তমানে আলট্রা বেঙ্গলি নামক ইউটউব চ্যানেলে শক্তিমান বাংলায় ডাব করে ছাড়া হচ্ছে। মুকেশ খান্নাই শক্তিমান ও পণ্ডিত গঙ্গাধর বিদ্যাধর মায়াধর ওমকারণাথ শাস্ত্রী চরিত্রে অভিনয় করেছিলেন। শক্তিমান অতিমানব ও অলৌকিক শক্তির অধিকারী। গীতা বিশ্বাস শক্তিমানের প্রেয়সী।   পটভূমি  অন্ধকার যখন বিশ্বকে ধ্বংস করতে  দৃঢ় হয়, তখন অশুভ শক্তির বিরুদ্ধে লড়াই করার জন্য সূর্যবংশীরা শক্তিমানকে বেছে নিয়েছিল। পঞ্চতত্ত্ব (জল , ভূমি , অগ্নি, বায়ু,আকাশ ) থেকে প্রাপ্ত শক্তি থেকে শক্তিমানের সৃষ্টি হয়েছে।  সমাজে শক্তিমান নিজের আসল পরিচয় গোপন রেখে গঙ্গাধর নামের এক ছদ্মবেশী সাধারণ মানুষ হিসেবে থাকে যে একটি সংবাদপত্র প্রতিষ্ঠানে কাজ করে, সমাজে কোনো বিপদ আসলেই শক্তিমান তার আসল রূপ ধরে সেই বিপদের মোকাবেলা করে।   অভিনয়শিল্পী  মুকেশ খান্না - পণ্ডিত গঙ্গাধর বিদ্যাধর মায়াধর ওমকারানাথ শাস্ত্রী ওরফে শক্তিমান / মেজর রঞ্জিত সিং / শ্রী সত্য / শক্তিমানের ক্লোন কিতু গিড়ওয়ানি - গীতা বিশ্বাস (পর্ব ১-১৬) বৈষ্ণবী মহন্ত - গীতা বিশ্বাস (পর্ব ১৭-৫২০) সুরেন্দ্র পাল - তমরাজ কিলভিশ / গুরু সর্বজ্ঞ টম অলটার - মহাগুরু নবাব শাহ -  নগরপ্রধান (মেয়র) জে.জে. (জয় কুমার জনার্দন)/কাকোদার   তথ্যসূত্র    বহিঃসংযোগ       বিষয়শ্রেণী:ভারতীয় সহিংসতাবাদী টেলিভিশন ধারাবাহিক বিষয়শ্রেণী:ভারতীয় সুপারহিরো টেলিভিশন অনুষ্ঠান বিষয়শ্রেণী:১৯৯০-এর দশকের ভারতীয় টেলিভিশন ধারাবাহিক বিষয়শ্রেণী:ডিডি ন্যাশনালের মৌলিক অনুষ্ঠান বিষয়শ্রেণী:ভারতীয় শিশুতোষ টেলিভিশন ধারাবাহিক বিষয়শ্রেণী:২০০৫-এ সমাপ্ত ভারতীয় টেলিভিশন ধারাবাহিক বিষয়শ্রেণী:ভারতীয় ফ্যান্টাসি টেলিভিশন ধারাবাহিক বিষয়শ্রেণী:বিজ্ঞান অলীক কল্পকাহিনী টেলিভিশন ধারাবাহিক বিষয়শ্রেণী:১৯৯৭-এ অভিষিক্ত ভারতীয় টেলিভিশন ধারাবাহিক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: পেন্টহাউস পেটদের তালিকা-এ পুনর্নির্দেশ করা হল।  ~মহীন (আলাপ) ১০:৪২, ১১ সেপ্টেম্বর ২০২৩ (ইউটিসি) আলি হ্যাজ   – (অপসারণের প্রস্তাবনা দেখুনলগ দেখুন) () উল্লেখযোগ্যতা। WP:ENT পূরণ করছেনা ‍~ কাপুদান পাশা (বার্তা - অবদান) ১৯:৫১, ৪ সেপ্টেম্বর ২০২৩ (ইউটিসি)  উল্লেখ্য, অনেকগুলো উৎস আছে। কিন্তু সেগুলো কেবলই অনুল্লেখ্য পুরস্কার। যেটা পর্নজগতে কাউকে উপরে উঠানোর জন্য করা হয়ে থাকে ‍~ কাপুদান পাশা (বার্তা - অবদান) ১৯:৫৩, ৪ সেপ্টেম্বর ২০২৩ (ইউটিসি) উল্লেখযোগ্যতা। তোমাকে আরো ২৪টি ভাষার উইকিপিডিয়ানরা দেখতে পেলেও বাংলা উইকিপিডিয়ানদের কেউ দেখতে পাবে না। -- কুউ পুলক  20px|link=ব্যবহারকারী আলাপ:কুউ পুলক ০৯:৩৫, ৯ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কুইন্স পার্ক রেঞ্জার্স ফুটবল ক্লাব (; এছাড়াও কুইন্স পার্ক রেঞ্জার্স এফসি অথবা শুধুমাত্র কুইন্স পার্ক রেঞ্জার্স নামে পরিচিত) হচ্ছে লন্ডন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৮৮২ সালে ক্রাইস্টচার্চ রেঞ্জার্স এবং সেইন্ট জুডেস ইনিস্টিউটকে একত্রীভূত করে প্রতিষ্ঠিত হয়েছে। কুইন্স পার্ক রেঞ্জার্স তাদের সকল হোম ম্যাচ লন্ডনের কিয়ান প্রিন্স ফাউন্ডেশন স্টেডিয়ামে খেলে থাকে; যার ধারণক্ষমতা হচ্ছে ১৮,৪৩৯। ক্লাবটি গঠনের পর প্রারম্ভিক বছরে তাদের নিজস্ব মাঠ ছিল কুইন্স পার্ক। উক্ত সময়ে তাদের খেলাগুলো বিভিন্ন মাঠে খেলা আয়োজন করা হতো। বর্তমানে এই ক্লাবের ম্যানেজারের দায়িত্ব পালন করছেন গ্যারেথ অ্যাইন্সওর্থ এবং সভাপতির দায়িত্ব পালন করছেন অমিত ভাটিয়া। বর্তমানে বসনীয় গোলরক্ষক আসমির বেগোভিচ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, কুইন্স পার্ক রেঞ্জার্স এপর্যন্ত ৫টি শিরোপা জয়লাভ করেছে; যার মধ্যে ২টি ইএফএল চ্যাম্পিয়নশিপ এবং ১টি ফুটবল লিগ কাপ শিরোপা রয়েছে।  অর্জন উৎস:  প্রথম বিভাগ রানার-আপ: ১৯৭৫–৭৬ দ্বিতীয় বিভাগ চ্যাম্পিয়ন: ১৯৮২–৮৩, ২০১০–১১ রানার-আপ: ১৯৬৭–৬৮, ১৯৭২–৭৩ তৃতীয় বিভাগ চ্যাম্পিয়ন: ১৯৪৭–৪৮, ১৯৬৬–৬৭ রানার-আপ: ১৯৪৬–৪৭, ২০০৩–০৪ এফএ কাপ রানার-আপ: ১৯৮১–৮২ লিগ কাপ চ্যাম্পিয়ন: ১৯৬৬–৬৭ রানার-আপ: ১৯৮৫–৮৬ এফএ কমিউনিটি শিল্ড রানার-আপ: ১৯০৮, ১৯১২  তথ্যসূত্র  বহিঃসংযোগ        বিষয়শ্রেণী:ইংল্যান্ডের ফুটবল ক্লাব বিষয়শ্রেণী:প্রিমিয়ার লিগের ক্লাব বিষয়শ্রেণী:কুইন্স পার্ক রেঞ্জার্স ফুটবল ক্লাব বিষয়শ্রেণী:১৮৮২-এ প্রতিষ্ঠিত ফুটবল ক্লাব বিষয়শ্রেণী:ফুটবল লিগ ক্লাব
বৈকুণ্ঠনাথ সান্যাল  ( ১৮৫৭ – ১০ এপ্রিল ১৯৩৭ ) ছিলেন  স্বামী বিবেকানন্দর সতীর্থ, শ্রীরামকৃষ্ণদেবের একজন ঘনিষ্ঠ গৃহী শিষ্য।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ৪৪৪,  “শ্রীশ্রীরামকৃষ্ণ লীলামৃত” নামক তথ্যবহুল গ্রন্থের প্রণেতা।  জীবনী বৈকুণ্ঠনাথ সান্যালের জন্ম  অবিভক্ত বাংলার নদীয়া জেলার বেলপুকুর গ্রামে। পিতা দীননাথ সান্যাল। বাল‍্যকালেই উত্তর কলকাতার ৩ নম্বর বোসপাড়া লেনের বাসিন্দা হন।  অতি অল্প বয়সেই তিনি শ্রীশ্রীরামকৃষ্ণের সংস্পর্শে আসেন।   ১৮৮৩ খ্রিস্টাব্দের শেষের দিকে স্বামী প্রেমানন্দ তথা বাবুরাম মহারাজের সাথে দক্ষিণেশ্বরে যাওয়ার সময় তিনি শ্রীরামকৃষ্ণকে প্রথমবার দেখেন। শ্রীরামকৃষ্ণ বৈকুণ্ঠের বিশদ অবগত হয়েই তাঁর ভাগ্নে রামলালকে  হুক্কার মাধ্যমে বৈকুণ্ঠের ধূমপানের ব্যবস্থা করেন। দ্বিতীয়বারের দর্শনে বৈকুণ্ঠ শ্রীরামকৃষ্ণদেবের কাছে দীক্ষা নেওয়ার আগ্রহ প্রকাশ করেন এবং তৃতীয়বারের দর্শনেই তিনি দীক্ষিত হন। অন্যদিকে দীক্ষিত হওয়ার পরই তাঁর ইষ্ট দর্শন লাভের বাসনা হয়। একজন অতি উৎসাহী ভক্ত হয়ে সাধনায় নিযুক্ত থাকেন তিনি। দক্ষিণেশ্বরে এবং কলকাতায় ভক্তদের বাসস্থানে গুরুদেবের আশীর্বাদপুষ্ট সান্নিধ্য কামনা করেন। সময়ে সময়ে গুরুর কাছে তাঁর নির্বাচিত আদর্শের দর্শনের জন্য প্রার্থনা করেন এবং গুরুদেবও প্রতিশ্রুতি দেন, "আমি তোমার জন্য সবকিছু করব"  অবশেষে ১৮৮৬ খ্রিস্টাব্দের ১ জানুয়ারি, কল্পতরু দিবসে, ঠাকুর রামকৃষ্ণদেবের কৃপায় ও স্পর্শে তাঁর মনোবাসনা পূর্ণ হয়।   তিনি যেদিকেই তাকান না কেন, গুরুদেবের করুণ হাসিতে আলোকিত মূর্তি দেখতে পান। জাগ্রত অবস্থায়, তিনি যেখানেই থাকুন না কেন, কিছুদিন ধরে এই ধারা অব্যাহত ছিল। রামকৃষ্ণদেবের প্রয়াণের পরেও তিনি গুরুদেবের দর্শন লাভ করেন। আজীবন বৈকুণ্ঠনাথ রামকৃষ্ণ-বিবেকানন্দ আদর্শের ঘনিষ্ঠ ও উৎসাহী অনুগামী ছিলেন। তিনি  নরেন্দ্রনাথের প্রতি গভীরভাবে অনুরক্ত ছিলেন, ভারত জুড়ে তাঁর ভ্রমণপর্বের কিছু সময় তাঁর সাথে ছিলেন। শ্রীরামকৃষ্ণের তিরোধানের পর ঠাকুরের সংসার ত্যাগী সন্তানদের তিনি নানাভাবে সহায়তা করতেন। তিনিও সন্ন্যাস ব্রত গ্রহণ করেন এবং স্বামী সারদানন্দের তীর্থযাত্রায় ১৮৮৯ খ্রিস্টাব্দের নভেম্বর হতে  ১৮৯১ খ্রিস্টাব্দের সেপ্টেম্বর পর্যন্ত সময়ে তাঁর সাথে ছিলেন বৈকুণ্ঠনাথ। সন্ন্যাস গ্রহণ করে স্বামী কৃপানন্দ নামে উত্তরাখণ্ডে পরিব্রাজক রূপে কিছুদিন আধ্যাত্মিক তপস্যা অনুশীলন করেন। পরে অবশ্য তিনি গৃহস্থালি জীবনে ফিরে আসেন, কিন্তু আজীবন সম্প্রদায়ের সাথে ঘনিষ্ঠ সম্পর্ক বজায় রাখেন। রামকৃষ্ণ মিশনের হিসাব নিরীক্ষক রূপে বহুদিন কাজ করেন। স্বামী সারদানন্দের সাথে তাঁর আজীবন বন্ধুত্ব ছিল।  বৈকুণ্ঠনাথ “শ্রীশ্রীরামকৃষ্ণ লীলামৃত” শীর্ষক একটি তথ্যবহুল গ্রন্থ রচনা করেন।   ১৯৩৭ খ্রিস্টাব্দের ১০ এপ্রিল ধ্যানরত অবস্থায় প্রয়াত হন।  বিশিষ্ট বাঙালি বিজ্ঞানী ও চিকিৎসক সুধীরনাথ সান্যাল (১৯০০ - ৯৩) ছিলেন বৈকুণ্ঠনাথের পুত্র। শ্রীরামকৃষ্ণদেবের গৃহীশিষ্য পিতার আদর্শে অকৃতদার তিনি সেবা ধর্ম পালন করে গেছেন।  তথ্যসূত্র   বিষয়শ্রেণী:১৮৫৭-এ জন্ম বিষয়শ্রেণী:১৯৩৭-এ মৃত্যু বিষয়শ্রেণী:নদিয়া জেলার ব্যক্তি বিষয়শ্রেণী:রামকৃষ্ণের গৃহী শিষ্য
ব্রঙ্কস একাডেমি অফ আর্টস অ্যান্ড ড্যান্স, যাকে সংক্ষেপে বাড নামেও ডাকা হয়, এটি  নিউ ইয়র্কের একটি শিল্প প্রদর্শনী মঞ্চ যা ব্রঙ্কসে অবস্থিত।   আর্থার অ্যাভিলস টিপিক্যাল নাট্যমঞ্চ এবং দ্য ব্রঙ্কস ড্যান্স কোয়ালিশনের এই প্রতিষ্ঠানের অন্তর্ভুক্ত।   ইতিহাস  নৃত্যশিল্পী ও নৃত্য পরিচালক আর্থার অ্যাভিলেস এবং লেখক, অ্যাকটিভিস্ট ও পাবলিসিস্ট চার্লস রাইস-গনসালেসের সহ-প্রচেষ্টায় ১৯৯৮ সালে ব্রঙ্কস একাডেমি অব আর্টস অ্যান্ড ড্যান্স প্রতিষ্ঠিত হয় ।  প্রতিষ্ঠানটি প্রথমে একটি সাম্প্রদায়িক মিলনকেন্দ্রে অবস্থিত ছিল, তারপর দক্ষিণ ব্রঙ্কসের হান্টস পয়েন্ট পাড়ার ঐতিহাসিক আমেরিকান ব্যাংক নোট কোম্পানির ছাপাখানায় একটি জায়গা ভাড়া করা হয়। সেখানে আগে আর্থার অ্যাভিলস টিপিক্যাল থিয়েটারও অবস্থিত ছিল। আর্থার অ্যাভিলস টিপিক্যাল থিয়েটার একটি সমসাময়িক নৃত্য সংস্থা যা ল্যাটিনো এবং এলজিবিটিকিউ সংস্কৃতির প্রান্তিকতা নিয়ে বিভিন্ন প্রদর্শনী করত।  বাড -এর অনুষ্ঠানে নৃত্যশিল্পী, এলজিবিটিকিউ শিল্পী, মহিলা এবং বিভিন্ন বর্ণের শিল্পীরা পরিবেশন করত।   সংস্থাটি স্থায়ী স্থান লাভ করার পর শিল্পীরা  বিভিন্ন প্রদর্শনীর আয়োজন করে। ২০১০ সালে বাড  -এর পক্ষ থেকে  গেট টাফ!  শিরোনামের একটি চলচ্চিত্র শৃঙ্খলা প্রকাশিত হয়েছিল যাতে নিউ ইয়র্ক শহরের সমকামীদের উপর নির্যাতনের ঘটনা দেখানো হয়েছিল।  আউট লাইক দ্যাট! নামক ব্রঙ্কসের বিশেষ উৎসবে সমকামী, উভকামী এবং ট্রান্সজেন্ডার শিল্পীদের কাজ উদযাপন করা হয়।   ২০০২ সালে বাডের অন্তরবর্তী সংস্থা হিসাবে ব্রঙ্কস ড্যান্স কোয়ালিশন গঠিত হয় এবং ব্রঙ্কস ড্যান্স ম্যাগাজিন নামক এক মাসিক পত্রিকা প্রকাশ করা হয়।  পরবর্তীকালে বাড মিউজ/আর্টিস্ট ইন রেসিডেন্সি নামক প্রকল্প শুরু করে।  ১৪ বছর ধরে ব্যাংক নোট ভবনে অবস্থানের পর কারনবশত বাড  প্রতিষ্ঠানের মূল কেন্দ্রের অবস্থান বদল করতে হয় হয়। ২০১৩ সালের অক্টোবরে ওয়েস্টচেস্টার স্কোয়ারের ঐতিহাসিক সেন্ট পিটার্স এপিস্কোপাল চার্চের মাঠে অবস্থিত একটি চ্যাপেলে(খ্রীস্টীয় ধর্মস্থান) সংস্থার মূল কেন্দ্রটি স্থানান্তরিত হয়।  ১৯৭৬ সালে চ্যাপেলটি নিউ ইয়র্ক শহরের একটি গুরুত্বপূর্ণ স্থান হিসেবে স্বীকৃতি পায় এবং ১৯৯৮ সালে জাতীয় ঐতিহাসিক স্থান নিবন্ধনে যুক্ত হয়।   ২০১৭ সালে বাড সংস্থা লিঙ্কন সেন্টার কালচারাল ইনোভেশন ফান্ড এবং রকফেলার ফাউন্ডেশন থেকে অনুদান লাভ করে।  ৬০ হাজার ডলারের এই অনুদানটি বাডেরট্রান্সভিশনারিজ:লাইভ পারফরম্যান্স  নামক প্রদর্শনীর জন্য ব্যবহার করা হয়।  প্রদর্শনীটি দক্ষিণ ব্রঙ্কসের স্থানীয় ক্যাফেতে আয়োজিত হয়। প্রদর্শনীর মূল লক্ষ্য ছিল ট্রান্সজেন্ডারদের ব্যাপারে সামাজিক সচেতনতা বৃদ্ধি।    তথ্যসূত্র   বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:নৃত্য অনুষ্ঠানস্থল
বাংলাদেশ জাতীয় ফুটসাল দল আন্তর্জাতিক ফুটসাল প্রতিযোগিতায় বাংলাদেশের প্রতিনিধিত্ব করে। দলটি বাংলাদেশ ফুটবল ফেডারেশন (বাফুফে) দ্বারা নিয়ন্ত্রিত এবং এশিয়ায় এশিয়ান ফুটবল কনফেডারেশন ( এএফসি) দ্বারা নিয়ন্ত্রিত।   ইতিহাস  ২০২৫ সালে বাংলাদেশ প্রথমবারের মতো ২০২৬ এএফসি ফুটসাল এশিয়ান কাপ বাছাইপর্বে অংশগ্রহণ করে।  বাংলাদেশ ২০২৬ সালের এএফসি ফুটসাল এশিয়ান কাপ বাছাইপর্বে অংশগ্রহণের জন্য প্রস্তুত এবং বাছাইপর্বের জন্য একটি চ্যালেঞ্জিং গ্রুপ জি- তে রয়েছে, যা মালয়েশিয়ায় অনুষ্ঠিত হবে। তাদের প্রতিপক্ষের মধ্যে রয়েছে বর্তমান চ্যাম্পিয়ন এবং ১৩টি শিরোপা জয়ী এশিয়ান ফুটসালের একটি শক্তিশালী প্রতিপক্ষ  ইরান, মালয়েশিয়া এবং সংযুক্ত আরব আমিরাত।  বাছাইপর্বগুলি ২০ থেকে ২৪ সেপ্টেম্বর, ২০২৫ তারিখে অনুষ্ঠিত হওয়ার কথা রয়েছে। এই ম্যাচগুলিতে দলের পারফরম্যান্স মূল এএফসি ফুটসাল এশিয়ান কাপ টুর্নামেন্টের জন্য তাদের যোগ্যতা অর্জনের জন্য অত্যন্ত গুরুত্বপূর্ণ হবে, যা ২০২৬ সালের জানুয়ারিতে ইন্দোনেশিয়ায় অনুষ্ঠিত হবে।   খেলোয়াড়রা    বর্তমান দল  ২০২৬ এএফসি ফুটসাল এশিয়ান কাপ যোগ্যতা অর্জনের ম্যাচ খেলা জন্য নিম্নলিখিত খেলোয়াড়দের নাম ঘোষণা করা হয়েছে।   ফলাফল এবং সূচি  গত ১২ মাসের ম্যাচের ফলাফলের তালিকা নিচে দেওয়া হল, এবং ভবিষ্যতে নির্ধারিত যেকোনো ম্যাচের তালিকাও দেওয়া হল।   ২০২৫    আরও দেখুন    বাংলাদেশে ফুটবল  বাংলাদেশে খেলাধুলা   তথ্যসূত্র    বহিঃসংযোগ   বিষয়শ্রেণী:২০২৫-এ বাংলাদেশে প্রতিষ্ঠিত
ওসমানগঞ্জ বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।   আয়তন ও অবস্থান  ওসমানগঞ্জ ইউনিয়নের আয়তন ৭,১২২ একর। এ ইউনিয়নের দক্ষিণে জিন্নাগড় ইউনিয়ন, পূর্বে চরফ্যাশন পৌরসভা ও আছলামপুর ইউনিয়ন এবং পশ্চিমে আমিনাবাদ ইউনিয়ন অবস্থিত।   প্রশাসনিক কাঠামো  ওসমানগঞ্জ ইউনিয়ন চরফ্যাশন উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চরফ্যাশন থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ। এ ইউনিয়নের গ্রামগুলো হল:  হাসানগঞ্জ  ওসমানগঞ্জ  উত্তর ফ্যাশন   জনসংখ্যার উপাত্ত  ২০১১ সালের আদমশুমারি অনুযায়ী ওসমানগঞ্জ ইউনিয়নের মোট জনসংখ্যা ২২,৮৭৭ জন। এর মধ্যে পুরুষ ১১,৪৪২ জন এবং মহিলা ১১,৪৩৫ জন। মোট পরিবার ৫,১২৩টি।   শিক্ষা  ২০১১ সালের আদমশুমারি অনুযায়ী ওসমানগঞ্জ ইউনিয়নের সাক্ষরতার হার ৫৬.২%। এ ইউনিয়নে রয়েছে:  সরকারী প্রাথমিক বিদ্যালয় –৫টি  রেজিঃ প্রাথমিক বিদ্যালয় -৭টি  দাখিল মাদ্রাসা –৪টি  এবতেদায়ী মাদ্রাসা - ১২টি  কওমী মাদ্রাসা –১০টি  আনন্দ স্কুল –১৬টি  ব্র্যাক স্কুল –৩০টি  মসজিদ সংলগ্ন মক্তব ৪০টি  কলেজ –২টি   অর্থনীতি  এখানকার মানুষ কৃষি সহ বিভিন্ন কুটির শিল্পের উপর নির্ভরশীল।   অন্যান্য   কমিউনিটি ক্লিনিক –৩টি ।  ইউনিয়ন স্বাস্থ্য ক্লিনিক –১টি ।  মসজিদ –৩৫টি ।  মন্দির -৭টি ।    আরও দেখুন   চরফ্যাশন উপজেলা  চরফ্যাশন থানা  ভোলা জেলা   তথ্যসূত্র    বহিঃসংযোগ   বিষয়শ্রেণী:চরফ্যাশন উপজেলার ইউনিয়ন বিষয়শ্রেণী:ভোলা জেলার ইউনিয়ন
কোর্ট ক্যাম একটি আমেরিকান ডকুমেন্টারি টেলিভিশন সিরিজ যা এ অ্যান্ড ই তে প্রচারিত হইয়। এটি পরিচালনা করেন ড্যান আব্রামস। এটি প্রথম সিজনের ৮টি পর্ব সহ ৫ ডিসেম্বর, ২০১৯ এ প্রথম সম্প্রচারিত হয়।  শোটি ২০ শতকের শেষের দিকে আর্কাইভাল ফুটেজের মাধ্যমে কিছু আদালতের ফুটেজও পরিবেশন করে। ২০২০ পর্যন্ত এর ১২৮ টিরও বেশি পর্ব সম্প্রচারিত হয়েছে। শোটি পঞ্চম মৌসুমের জন্য নবায়ণ করা হয়েছে, যা ৩০ মার্চ, ২০২২-এ সম্প্রচারিত হয়েছিল।   বিস্তারিত ধারণা   অনুষ্ঠানটি উপস্থাপনা করেছেন ড্যান আব্রামস, যিনি আদালতের কক্ষের পরিস্থিতি দেখতে সিসিটিভি ক্যামেরার ফুটেজ দেখতে থাকেন। অনুষ্ঠানে আসামী নির্দোষ বা দোষী কিনা তার ওপর নির্ভর করে সন্দেহভাজনদের ফৌজদারি অভিযোগ এবং সাজাও বর্ণনা করা হয়। উপরন্তু, এমি পুরস্কার বিজয়ী রিপোর্টার রব ওলচেক এবং প্রবীণ বিচারক ভন্ডা ইভান্স সহ অনুষ্ঠান চলাকালে বিভিন্ন বিচারক, সাক্ষী এবং ভুক্তভোগীদের সাক্ষাৎকার নেওয়া হয়।  অনুষ্ঠানে হাতাহাতি, উত্তপ্ত বাগবিতণ্ডা এবং আদালত কক্ষ, দোকান এবং অন্য স্থানগুলোতে বিশৃঙ্খলার ফুটেজ দেখা যায়; যেমন প্রাক্তন শিশুশিল্পী পিটার রবিনসকে অনুষ্ঠানটিতে রাগে ফেটে পড়তে দেখা গেছিল।    পর্বসমূহ  মৌসুমপর্বসমূহমূল সম্প্রচারর‍্যাঙ্কগড় দর্শকসংখ্যা (লক্ষ)প্রথম সম্প্রচারসর্বশেষ সম্প্রচার১৮৮ ডিসেম্বর ২০১৯ডিসেম্বর ২৬, ২০১৯৬১৬.৩০২১০১৬ জুলাই ২০২০আগস্ট ২৭, ২০২০৫১৪.৩৭৩৫৮২ ডিসেম্বর ২০২০নভেম্বর ২৭, ২০২১৫১১.৪৫৪৭৬১৪ জুলাই ২০২১মার্চ ২৬, ২০২২১২৯.৪৫৫১১৩০ মার্চ ২০২২TBATBATBA   বিন্যাস  ২০২১ সালে যখন শোটি প্রথম সম্প্রচারিত হয়েছিল, তখন আব্রামস ব্যক্তিগতভাবে সাক্ষাৎকার গ্রহণকারীদের সাথে সাক্ষাত্কার নিয়েছিলেন। দ্বিতীয় মৌসুমে কোভিড-১৯ মহামারির কারণে তিনি শুধুমাত্র প্রত্যক্ষদর্শী এবং বিচারকদের সাক্ষাত্কার নেন।   তথ্যসূত্র    নাকামুরা, রিড (২৮ অক্টোবর, ২০১৯)."'Live PD' Host Dan Abrams Sets New Court Show 'Court Cam' at A&E – Watch Its Wild Teaser (Video)"  মিলিগান, কেইটলিন (অক্টোবর ২৪, ২০১৯)."A&E Network Premieres New Series COURT CAM on December 5"  "Get the Stories Behind Shocking Courtroom Footage: Court Cam Premieres Thursday on A&E"  ."Does A&E's 'Court Cam' Accurately Reflect American Courtrooms?"  বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:মার্কিন যুক্তরাষ্ট্রের পটভূমিতে টেলিভিশন অনুষ্ঠান বিষয়শ্রেণী:২০১৯-এ অভিষিক্ত মার্কিন টেলিভিশন ধারাবাহিক বিষয়শ্রেণী:কোভিড-১৯ মহামারির কারণে স্থগিত টেলিভিশন প্রযোজনা বিষয়শ্রেণী:কোভিড-১৯ মহামারি সম্পর্কে টেলিভিশন অনুষ্ঠান বিষয়শ্রেণী:কোভিড-১৯ বৈশ্বিক মহামারি সম্পর্কে টেলিভিশন অনুষ্ঠান
আপনাকে অ্যানিমে ও মাঙ্গা উইকিপ্রকল্পে যোগদানের জন্য আন্তরিকভাবে আমন্ত্রিত করা হচ্ছে, এটি একটি উইকিপ্রকল্প যা অ্যানিমে, মাঙ্গা, এবং সংশ্লিষ্ট বিষয়ের সাথে যুক্ত সকল নিবন্ধের উন্নতির জন্য নিবেদিত। WP:ANIME উইকিপিডিয়ার সবচেয়ে বেশি দেখা কিছু নিবন্ধ তুলে ধরে এবং এই এলাকায় পুরনো এবং নতুন নিবন্ধ তৈরি করতে আপনার সাহায্যের প্রয়োজন। যোগদানের জন্য শুধু এখানের নির্দেশাবলী অনুসরণ করুন!80px অ্যানিমে ও মাঙ্গা বিষয়শ্রেণী:উইকিপ্রকল্প অ্যানিমে ও মাঙ্গা
দ্য গ্লানডেল নিউজ প্রেস  হ'ল ক্যালিফোর্নিয়ার গ্ল্যান্ডলে লস অ্যাঞ্জেলেস টাইমস দ্বারা প্রকাশিত একটি দ্বি-সাপ্তাহিক সংবাদপত্র। ১৯০৫ সালে ইরা ক্লিফটন কোপলির কোপলে প্রেস গ্লেনডেল ডেইলি প্রেস এবং গ্লেন্ডেল ইভিনিং নিউজ কিনে এবং মিলিত হয়ে এই কাগজটি তৈরি করেছিল। এটিতে গ্ল্যান্ডেল এবং লা ক্রেসেন্টা-মন্ট্রোজের স্থানীয় সংবাদ, বিনোদন এবং ক্রীড়া সংবাদ প্রকাশ করে।  কোপলে ১৯৭৪ সালে মরিস নিউজপেপারের কাছে নিউজ প্রেস এবং বার্ব্যাঙ্ক ডেইলি রিভিউ বিক্রি করেছিলেন; তবে দুটি বছর পরে মরিস ইনজারসোল পাবলিকেশনসের কাছে পত্রিকাটি বিক্রি করে ১৯৮০ সালে।  ১৯৮৯ সালে ইনজারসোল কাগজটি বিক্রি করে পেজ গ্রুপ পাবলিশিং -এর কাছে। টাইমস মিরর ১৯৯৩ সালে সংবাদপত্র গোষ্ঠীটি কিনে।  ২০২০ সালের ১৮ এপ্রিল, লস অ্যাঞ্জেলেস টাইমস কর্তৃক এটি বন্ধ ঘোষণা করা হয়েছিল, কিন্তু পরে এটি আউটলুক নিউজপেপার গ্রুপ কিনেছিল। https://www.latimes.com/entertainment-arts/business/story/2020-04-30/charlie-plowman-outlook-acquires-burbank-leader-la-canada-valley-sun   তথ্যসূত্র    বহিঃসংযোগ    সরকারী ওয়েবসাইট  বিষয়শ্রেণী:ক্যালিফোর্নিয়ার সংবাদপত্র বিষয়শ্রেণী:ট্রিবিউন প্রকাশনা বিষয়শ্রেণী:বৃহত্তর লস অ্যাঞ্জেলেসের সংবাদপত্র বিষয়শ্রেণী:ক্যালিফোর্নিয়ার সাপ্তাহিক সংবাদপত্র
বাসবন বাগেবাড়ি () ভারতের কর্ণাটক রাজ্যের বিজয়পুর জেলার একটি পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বসবানা বাগেবাদি শহরের জনসংখ্যা হল ২৮,৫৮২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৩%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে বসবানা বাগেবাদি এর সাক্ষরতার হার কম।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
বুরুদিয়া ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।   অবস্থান ও সীমানা  ইউনিয়নটি পুরাতন ব্রাহ্মপুত্র নদের তীরে অবস্থিত। যার উত্তরে পাটুয়াভাঙ্গা ও হোসেন্দী ইউনিয়ন। পশ্চিমে এগারোসিন্দুর ইউনিয়ন। পূর্বে কটিয়াদি উপজেলা। দক্ষিনে নরসিংদী জেলা যা পুরাতন ব্রাহ্মপুত্র নদ দিয়ে ভাগ হয়েছে।   ইতিহাস    প্রশাসনিক এলাকা   গ্রামসমূহ  আলমদি, কন্দরপদি, মোল্লাদি, কাহেতারদিয়া, কাগারচর, নরপতি, মিরদী, পুটিয়া, দিগাম্বর্দী, মান্দারকান্দি, বুরুদিয়া, পাবদা, বেলদী, বেজুরদিয়া, সালুয়াদি।   আয়তন ও জনসংখ্যা    শিক্ষা   শিক্ষাপ্রতিষ্ঠান  এ ইউনিয়নে প্রাথমিক বিদ্যালয়, মাধ্যমিক বিদ্যালয়, মাদ্রাসা, কিন্ডারগার্টেনসহ একাধিক শিক্ষা প্রতিষ্ঠান রয়েছে।   উল্লেখযোগ্য ব্যক্তিত্ব  ড. আলাউদ্দিন আহমেদ, সাবেক সাংসদ, সাবেক ভিসি জাহাঙ্গীরনগর বিশ্ববিদ্যালয়   মাওলানা হাসান আহমেদ, ধর্ম প্রচারক, প্রতিষ্ঠাতা মিরদী ফাজিল মাদ্রাসা   আব্দুল মান্নান,‌ মুক্তিযুদ্ধের সংগঠক, সাবেক চেয়ারম্যান ও বুরুদিয়া ইউনিয়নের আওয়ামী লীগের প্রতিষ্ঠাতা সভাপতি   জনপ্রতিনিধি  +চেয়ারম্যানগণের তালিকাক্রমিকনামমেয়াদ০১  আব্দুল মান্নান ০২  ফজলুল রহমান খান ০৩  মো.মাহবুবুর রহমান১৯৯৮-২০০৩০৪  মো.আমির হোসেন২০০৩-২০১১০৫ মোস্তফা কামাল আকন্দ২০১১-২০১৬০৬ নাজমুল হুদা রুবেল২০১৬-বর্তমান   আরও দেখুন    ঢাকা বিভাগ  কিশোরগঞ্জ জেলা   তথ্যসূত্র   বিষয়শ্রেণী:পাকুন্দিয়া উপজেলার ইউনিয়ন